CELEX: 32012D0829
Language: sl
Date: 2012-12-21 00:00:00
Title: Sklep Sveta 2012/829/SZVP z dne 21. decembra 2012 o spremembi Sklepa 2010/413/SZVP o omejevalnih ukrepih proti Iranu

22.12.2012   
            
            
               SL
            
            
               Uradni list Evropske unije
            
            
               L 356/71
            
         SKLEP SVETA 2012/829/SZVP
   z dne 21. decembra 2012
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:
   
               (1)
            
            
               Svet je 26. julija 2010 sprejel Sklep 2010/413/SZVP (1).
            
         
               (2)
            
            
               V Sklep 2010/413/SZVP bi bilo treba vstaviti določbo glede okrepljenega nadzora vsega poslovanja finančnih ustanov iz Unije z iranskimi finančnimi ustanovami.
            
         
               (3)
            
            
               Poleg tega bi bilo treba spremeniti tudi določbo v Sklepu 2010/413/SZVP glede zamrznitve sredstev in gospodarskih virov.
            
         
               (4)
            
            
               Nadalje bi bilo treba na seznam oseb in subjektov iz Priloge II k Sklepu 2010/413/SZVP, za katere veljajo omejevalni ukrepi, uvrstiti dodatne osebe in subjekte, določene subjekte bi bilo treba z navedenega seznama črtati, vnose glede določenih subjektov pa spremeniti.
            
         
               (5)
            
            
               Sklep 2010/413/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Sklep 2010/413/SZVP se spremeni:
   
               (1)
            
            
               V člen 10 se vstavi naslednji odstavek:
               "3a.   Od finančnih ustanov se zahteva, da pri poslovanju z bankami in finančnimi ustanovami iz odstavka 1:
               
                           (a)
                        
                        
                           stalno spremljajo gibanje na računih, vključno s programi za skrbno preverjanje strank in v okviru svojih obveznosti v zvezi s pranjem denarja in financiranjem terorizma;
                        
                     
                           (b)
                        
                        
                           zahtevajo, da se na plačilnih nalogih izpolnijo vsi podatki, ki se nanašajo na izdajatelja in prejemnika zadevne transakcije, in zavrnejo izvedbo transakcije, če ti podatki niso zagotovljeni;
                        
                     
                           (c)
                        
                        
                           pet let hranijo vse evidence pravnih poslov in jih na zahtevo dajo na voljo nacionalnim organom;
                        
                     
                           (d)
                        
                        
                           če sumijo ali imajo utemeljen razlog za sum, da so sredstva povezana s financiranjem širjenja jedrskega orožja, to takoj sporočijo enoti za finančni nadzor (FIU) ali drugemu pristojnemu organu, ki ga je imenovala zadevna država članica. FIU ali drugemu takemu pristojnemu organu se pravočasno, posredno ali neposredno, omogoči dostop do finančnih in upravnih podatkov ter podatkov o kazenskem pregonu, ki jih potrebuje za pravilno izvedbo svojih nalog, vključno z analizo poročil o sumljivih transakcijah."
                        
                     
         
               (2)
            
            
               Člen 20(1)(b) se nadomesti z naslednjim:
               
                           "(b)
                        
                        
                           osebe in subjekti, ki niso navedeni v Prilogi I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezani ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, tudi na nezakonit način, ali osebe in subjekti, ki so osebam ali subjektom, uvrščenim na seznam, pomagale pri izogibanju ali kršenju določb RVSZN 1737 (2006), RVSZN 1747 (2007), RVSZN 1803 (2008) in RVSZN 1929 (2010) ali tega sklepa, pa tudi drugi člani in subjekti IRGC in IRISL in subjekti, ki so v njihovi lasti ali pod njihovim nadzorom ali delujejo v njihovem imenu ali jim zagotavljajo zavarovanje ali druge bistvene storitve; ti so navedeni v Prilogi II."
                        
                     
         Člen 2
   Priloga II k Sklepu 2010/413/SZVP se spremeni, kot je določeno v Prilogi k temu sklepu.
   Člen 3
   Ta sklep začne veljati na dan objave v Uradnem listu Evropske unije.
   
      V Bruslju, 21. decembra 2012
      
         
            Za Svet
         
         
            Predsednik
         
         A. D. MAVROYIANNIS
      
   
   
      (1)  UL L 195, 27.7.2010, str. 39.
   
      PRILOGA
      
                  I.
               
               
                  Seznamu iz Priloge II k Sklepu 2010/413/SZVP se dodajo osebe in subjekti, navedeni v nadaljevanju.
                  „I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami ter osebe in subjekti, ki zagotavljajo podporo iranski vladi
                  
                     Oseba
                  
                  
                               
                           
                           
                              Ime
                           
                           
                              Podatki za ugotavljanje identitete
                           
                           
                              Razlogi
                           
                           
                              Datum uvrstitve na seznam
                           
                        
                              1.
                           
                           
                              Babak Zanjani
                           
                           
                              Datum rojstva: 12. marec 1971
                           
                           
                              Babak Zanjani pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. Zanjani je ključni posrednik pri naftnih poslih Irana in pri nakazilih denarja, povezanega z nafto. Zanjani je lastnik skupine Sorinet s sedežem v ZAE in jo tudi upravlja, poleg tega pa uporablja nekatere njene družbe za usmerjanje plačil, povezanih z nafto.
                           
                           
                              22.12.2012
                           
                        
                     
                  
                     Subjekti
                  
                  
                               
                           
                           
                              Ime
                           
                           
                              Podatki za ugotavljanje identitete
                           
                           
                              Razlogi
                           
                           
                              Datum uvrstitve na seznam
                           
                        
                              1.
                           
                           
                              National Iranian Oil Products distribution Company (NIOPDC)
                           
                           
                              
                                          No.1, Teheran, Iranshahr Ave.Shadab.St,
                                       
                                    
                                          P.O.Box: 79145/3184
                                       
                                    
                                          tel.: +98-21-77606030
                                       
                                    
                                          spletna stran: www.niopdc.ir
                                       
                                    
                           
                              Podružnica iranske državne družbe za predelavo in distribucijo nafte (National Iranian Oil Refining and Distribution Company (NIORDC)).
                           
                           
                              22.12.2012
                           
                        
                              2.
                           
                           
                              Iranian Oil Pipelines and Telecommunications Company (IOPTC)
                           
                           
                              
                                          No.194, Teheran, Sepahbod Gharani Ave.
                                       
                                    
                                          tel.: +98-21-88801960/+98-21-66152223
                                       
                                    
                                          faks: +98-21-66154351
                                       
                                    
                                          spletna stran: www.ioptc.com
                                       
                                    
                           
                              Podružnica iranske državne družbe za predelavo in distribucijo nafte (National Iranian Oil Refining and Distribution Company (NIORDC)).
                           
                           
                              22.12.2012
                           
                        
                              3.
                           
                           
                              National Iranian Oil Engineering and Construction Company (NIOEC)
                           
                           
                              
                                          No.263, Teheran, Ostad Nejatollahi Ave.
                                       
                                    
                                          P.O.Box: 11365/6714
                                       
                                    
                                          tel.: +98-21-88907472
                                       
                                    
                                          faks: +98-21-88907472
                                       
                                    
                                          spletna stran: www.nioec.org
                                       
                                    
                           
                              Podružnica iranske državne družbe za predelavo in distribucijo nafte (National Iranian Oil Refining and Distribution Company (NIORDC)).
                           
                           
                              22.12.2012
                           
                        
                              4.
                           
                           
                              Iran Composites Institute
                           
                           
                              
                                          Iran Composites Institute,
                                       
                                    
                                          Iranian University of Science and Technology,
                                       
                                    
                                          16845-188, Teheran, Iran,
                                       
                                    
                                          tel.: 98 217 3912858
                                       
                                    
                                          faks: 98 217 7491206
                                       
                                    
                                          e-pošta: ici@iust.ac.ir
                                       
                                    
                                          spletna stran: http://www.irancomposites.org
                                       
                                    
                           
                              
                                 Iranian Composites Institute (ICI, alias Composite Institute of Iran) pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. ICI je leta 2011 sklenila pogodbo za dobavo rotorjev za centrifuge IR-2M družbi Iran Centrifuge Technology Company (TESA), ki jo je EU uvrstila na seznam.
                           
                           
                              22.12.2012
                           
                        
                              5.
                           
                           
                              Jelvesazan Company
                           
                           
                              
                                          22 Bahman St., Bozorgmehr Ave, 84155666, Esfahan, Iran
                                       
                                    
                                          tel.: 98 0311 2658311 15
                                       
                                    
                                          faks: 98 0311 2679097
                                       
                                    
                           
                              
                                 Jelvesazan Company pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. Jelvesazan je skušala v začetku leta 2012 dobaviti nadzorovane vakuumske črpalke družbi Iran Centrifuge Technology Company (TESA), ki jo je EU uvrstila na seznam.
                           
                           
                              22.12.2012
                           
                        
                              6.
                           
                           
                              Iran Aluminium Company
                           
                           
                              
                                          Arak Road Km 5, Tehran Road, 38189-8116, Arak, Iran
                                       
                                    
                                          tel.: 98 861 4130430
                                       
                                    
                                          faks: 98 861 413023
                                       
                                    
                                          spletna stran: www.iralco.net
                                       
                                    
                           
                              
                                 Iran Aluminium Company (alias IRALCO, Iranian Aluminium Company) pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. IRALCO je sredi leta 2012 sklenil pogodbo za dobavo aluminija družbi Iran Centrifuge Technology Company (TESA), ki jo je EU uvrstila na seznam.
                           
                           
                              22.12.2012
                           
                        
                              7.
                           
                           
                              Simatec Development Company
                           
                           
                               
                           
                           
                              
                                 Simatec Development Company pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. Družba Kalaye Electric Company (KEC), ki so jo ZN uvrstili na seznam, je v začetku leta 2010 sklenila pogodbo s podjetjem Simatec za naročilo razsmernikov Vacon, namenjenih poganjanju centrifug za bogatenje urana. Simatec je sredi leta 2012 poskušal nabaviti razsmernike, ki so pod nadzorom EU.
                           
                           
                              22.12.2012
                           
                        
                              8.
                           
                           
                              Aluminat
                           
                           
                              
                                          1.
                                       
                                       
                                          Parcham St, 13th Km of Qom Rd 38135 Arak (tovarna)
                                       
                                    
                                          2.
                                       
                                       
                                          Unit 38, 5th Fl, Bldg No 60, Golfam St, Jordan, 19395-5716, Teheran
                                          tel.: 98 212 2049216 / 22049928 / 22045237
                                          faks: 98 21 22057127
                                          spletna stran: www.aluminat.com
                                       
                                    
                           
                              Aluminat pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. Aluminat je v začetku leta 2012 sklenil pogodbo za dobavo aluminija 6061-T6 družbi Iran Centrifuge Technology Company (TESA), ki jo je EU uvrstila na seznam.
                           
                           
                              22.12.2012
                           
                        
                              9.
                           
                           
                              Organisation of Defensive Innovation and Research
                           
                           
                               
                           
                           
                              
                                 Organisation of Defensive Innovation and Research (SPND) pomaga osebam in subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter neposredno podpira dejavnosti Irana, povezane s širjenjem jedrskega orožja. MAAE je SPND povezala z grožnjami glede morebitne vojaške razsežnosti iranskega jedrskega programa, v zvezi s katerim Iran še vedno zavrača sodelovanje. SPND vodi Mohsen Fakhrizadeh, ki so ga ZN uvrstili na seznam,in je del Ministrstva za obrambo in logistiko oboroženih sil (MODAFL, ki ga je EU uvrstila na seznam maja 2011). Davouda Babaeia je EU decembra 2011 uvrstila na seznam zaradi njegove funkcije vodje varnostne službe SPND, kjer je odgovoren za preprečevanje razkrivnanja informacij, tudi MAAE.
                           
                           
                              22.12.2012
                           
                        
                              10.
                           
                           
                              First Islamic Investment Bank
                           
                           
                              Podružnica: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450
                              tel.: 603-21620361/2/3/4, +6087417049/ 417050, +622157948110
                              Podružnica: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malezija; Labuan F.T; 87000
                              Odnosi z vlagatelji (Investor Relations): Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950
                           
                           
                              
                                 First Islamic Investment Bank (FIIB) pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. FIIB je del skupine Sorinet, katere lastnik je Babak Zanjani, ki skupino tudi upravlja. Uporablja se za usmerjanje plačil, povezanih z nafto.
                           
                           
                              22.12.2012
                           
                        
                              11.
                           
                           
                              International Safe Oil
                           
                           
                               
                           
                           
                              
                                 International Safe Oil (ISO) pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. ISO je del skupine Sorinet, katere lastnik je Babak Zanjani, ki skupino tudi upravlja. Uporablja se za usmerjanje plačil.
                           
                           
                              22.12.2012
                           
                        
                              12.
                           
                           
                              Sorinet Commercial Trust
                           
                           
                              SCT Bankers Company
                              Podružnica: št.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                              tel.: 0097 14 3257022-99
                              e-pošta: INFO@SCTBankers.com
                              koda SWIFT za Dubaj: SCTSAEA1
                              Podružnica: št. 301, 3rd Floor Sadaf Building Kish Island, Iran, P.O.Box 1618
                              tel.: +98 764 444 32 341-2
                              faks: +98 764 444 50 390-1
                           
                           
                              
                                 Sorinet Commercial Trust (SCT) pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. SCT je del skupine Sorinet, katere lastnik je Babak Zanjani, ki skupino tudi upravlja. Uporablja se za usmerjanje plačil.
                           
                           
                              22.12.2012
                           
                        
                              13.
                           
                           
                              Hong Kong Intertrade Company Ltd
                           
                           
                              Hong Kong Intertrade Company, Hong Kong
                           
                           
                              
                                 Hong Kong Intertrade Company Ltd (HKICO) pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. HKICO je navidezna družba pod nadzorom družbe National Iranian Oil Company (NIOC), ki jo je EU uvrstila na seznam. HKICO najbi sredi leta 2012 od NIOC predvidoma prejela milijone dolarjev, ki jih je ta družba zaslužila s prodajo nafte.
                           
                           
                              22.12.2012
                           
                        
                              14.
                           
                           
                              Petro Suisse
                           
                           
                              Petro Suisse
                              Avenue De la Tour-Halimand 6, 1009 Pully, Švica
                           
                           
                              
                                 Petro Suisse pomaga subjektom, uvrščenim na seznam, pri kršenju določb uredbe EU o Iranu in finančno podpira vlado Irana. To je navidezna družba pod nadzorom NIOC, ki jo je EU uvrstila na seznam. NIOC je ustanovila Petro Suisse kot družbo in uporabljala njene račune za nakazovanje in prejemanje plačil. Petro Suisse je bila v letu 2012 še naprej v stiku z NIOC.
                           
                           
                              22.12.2012
                           
                        
                              15.
                           
                           
                              Oil Industry Pension Fund Investment Company
                           
                           
                              Taleghani St 234, Teheran Iran
                           
                           
                              
                                 Iran's Oil Industry Pension Fund Investment Company (OPIC, alias Oil Pension Fund, NIOC Pension Fund, Petroleum Ministry Pension Fund) finančno podpira iransko vlado OPIC deluje v okviru iranskega ministrstva za nafto in družbe National Iranian Oil Company (NIOC), ki ju je EU uvrstila na seznam. Ima deleže v več subjektih, ki jih je EU uvrstila na seznam.
                           
                           
                              22.12.2012
                           
                        
                              16.
                           
                           
                              CF Sharp and Company Private Limited
                           
                           
                               
                           
                           
                              Ta subjekt je družbi Irano-Hind Shipping Company (IHSC) (ki so jo Združeni narodi 9. junija 2010 uvrstili na seznam) pomagal pri izogibanju sankcijam, sprejetim v zvezi s sankcijami proti njej. IHS je po uvrstitvi na seznam poskušal prikriti svoje lastništvo treh tankerjev, tako da je njihovo upravljanje prenesel na Noah Ship Management, nato pa na Marian Ship Management. CF Sharp and Co je sodeloval pri tem poskusu, tako da je z IHSC sklenil pogodbo o upravljanju osebja, odgovornega za navigacijo teh treh tankerjev. To pogodbo sta izvajali Noah Ship Management in Marian Ship Management.
                           
                           
                              22.12.2012
                           
                        
                              17.
                           
                           
                              Sharif University of Technology
                           
                           
                              
                                          Azadi Ave, 11365-8639, Teheran, Iran
                                       
                                    
                                          tel.: 98 21 66022727
                                       
                                    
                                          faks: 98 21 66036005
                                       
                                    
                                          spletna stran: www.sharif.ir
                                       
                                    
                           
                              
                                 Sharif University of Technology (SUT) pomaga subjektom, uvrščenim na seznam, pri kršenju sankcij, ki so jih ZN in EU uvedli proti Iranu, ter podpira Iran pri dejavnostih, povezanih s širjenjem jedrskega orožja. SUT je od konca leta 2011 naprej družbi Kalaye Electric Company (KEC), tj. subjektu, vključenemu v jedrske dejavnosti,ki so ga ZN uvrstili na seznam, in družbi Iran Centrifuge Technology Company (TESA), ki jo je EU uvrstila na seznam, omogočal uporabo laboratorijev.
                           
                           
                              22.12.2012
                           
                        
                              18.
                           
                           
                              Moallem Insurance Company (znana tudi kot:
                              Moallem Insurance; Moallem Insurance Co.; M.I.C; Export and Investment Insurance Co.)
                           
                           
                              
                                          Haghani Boulevard 56, Vanak Square, Teheran 1517973511, Iran PO Box 19395-6314, Sharif Ave 11/1, Vanaq Square, Teheran 19699, Iran
                                       
                                    
                                          tel: (98-21) 886776789, 887950512, 887791835
                                       
                                    
                                          faks: (98-21) 88771245
                                       
                                    
                                          spletna stran: www.mic-ir.com
                                       
                                    
                           
                              Glavna zavarovalnica podjetja IRISL
                           
                           
                              22.12.2012“
                           
                        
            
                  II.
               
               
                  Vnosi za subjekte, navedene v Prilogi II k Sklepu 2010/413/SZVP se nadomestijo z vnosi v nadaljevanju.
                  „B.   Subjekti
                  
                  
                               
                           
                           
                              Ime
                           
                           
                              Podatki za ugotavljanje identitete
                           
                           
                              Razlogi
                           
                           
                              Datum uvrstitve na seznam
                           
                        
                              1.
                           
                           
                              Urad za tehnološko sodelovanje urada iranskega predsednika – Technology Cooperation Office (TCO) of the Iranian President's Office (alias
                              Center za inovacije in tehnologijo – Center for Innovation and Technology (CITC))
                           
                           
                              Teheran, Iran.
                           
                           
                              Pristojen za tehnološki napredek Irana s pomočjo ustreznih tujih javnih naročil in usposabljanja. Podpira jedrske in raketne programe.
                           
                           
                              26. 7. 2010
                           
                        
                              2.
                           
                           
                              Sureh (alias Soreh), podjetje za gorivo za jedrske reaktorje – Nuclear Reactors Fuel Company (alias Nuclear Fuel Reactor Company; Sookht Atomi Reactorhaye Iran; Soukht Atomi Reactorha-ye Iran)
                           
                           
                              Sedež: 61 Shahid Abtahi St, Karegar e Shomali, Teheran
                              Komleks: Persian Gulf Boulevard, Km20 SW Esfahan Road, Esfahan
                           
                           
                              Podjetje pod pristojnostjo Iranske organizacije za atomsko energijo (AEOI), za katero veljajo sankcije ZN, sestavljeno iz obrata za konverzijo urana, obrata za proizvodnjo goriva in obrata za pridobivanje cirkonija.
                           
                           
                              23. 5. 2011
                           
                        
                              3.
                           
                           
                              Tidewater (alias Tidewater Middle East Co.; Faraz Royal Qeshm Company LLC)
                           
                           
                              Poštni naslov: No. 80, Tidewater Building, Vozara Street, next to Saie Park, Teheran, Iran.
                           
                           
                              V lasti ali pod nadzorom IRGC.
                           
                           
                              23. 1. 2012“
                           
                        
            
                  III.
               
               
                  Subjekti v nadaljevanju se črtajo s seznama iz Priloge II k Sklepu 2010/413/SZVP:
                  
                              1.
                           
                           
                              CF Sharp Shipping Agencies Pte Ltd
                           
                        
                              2.
                           
                           
                              Soreh (podjetje za gorivo za jedrske reaktorje)